‘હકીકત જે હોય તે, પણ આજે એ કશિશને પ્રેમ કરે છે. માત્ર એક મિત્રની જેમ નહીં, પણ કોઈ પુરુષ કોઈ સ્ત્રીને ચાહે એ રીતે એને ચાહે છે.’ ધ્યેયે મનોમન આ કબૂલાત કરી લીધી. ડ્રોઇંગરૃમના ટેબલ પર ફલાવરવાઝમાં ગોઠવાયેલા રજનીગંધાના ફ્રેશ ફૂલોને એ જોઈ રહ્યો. વર્ષોથી એના ઘરે આ ફૂલો રોજ આવે છે, રોજ રોજ સાંજે મહેંકતા ફૂલોથી એનું ઘર મહેંકે છે તે ગમે છે, પણ આજે ખબર પડી કે એને શું કામ આ ફૂલો ગમે છે, કારણ કે આ ફૂલ કશિશને પસંદ છે. ધ્યેય ફૂલોની નજીક આવ્યો અને હાથમાં પકડીને હળવેથી સૂંઘ્યા.